**Α. Χαρακτηριστικά του προφορικού και του γραπτού λόγου**

|  |  |  |
| --- | --- | --- |
| **Κριτήριο σύγκρισης** | **Γραπτός λόγος** | **Προφορικός λόγος** |
| **Οργάνωση** | Προσχεδιασμένος, επιμελημένος | Απροσχεδίαστος, λιγότερο  επιμελημένος |
| **Σύνταξη** | Φροντισμένη σύνταξη | Ασυνταξίες |
| Υποτακτική σύνταξη (συχνά) | Παρατακτική σύνταξη |
| Επαυξημένες και ολοκληρωμένες  φράσεις | Ελλειπτικές και ανολοκλήρωτες  φράσεις |
| **Δομή** | Αυστηρή οργάνωση, συνοχή και  συνεκτικότητα, αλληλουχία ιδεών | Έλλειψη αυστηρής δομής και  αλληλουχίας |
| **Λεξιλόγιο** | Επεξεργασμένο λεξιλόγιο | Μη επεξεργασμένο, απλοϊκό  λεξιλόγιο |
| **Ποιότητα λόγου** | Πυκνός, μεστός σε νοήματα,  αναλυτικός | Πιο απλά νοήματα |
| Επιμελημένη διατύπωση | Προχειρότητα, απλοϊκότητα στη  διατύπωση |
| **Ακρίβεια - σαφήνεια** | Εκφραστική ακρίβεια, σαφήνεια | Λιγότερο ακριβής |
| **Σημεία στίξης** | Κατάλληλα σημεία στίξης | Απουσία στίξης |
| **Συνέχεια** | Συνεχής λόγος | Ασυνέχεια, παύσεις και «γεμίσματα» |
| **Διαχρονικότητα** | Αθάνατος (scripta manent) | Εφήμερος (έπεα πτερόεντα) |
| **Σχέση πομπού - δέκτη** | Αδυναμία άμεσης επικοινωνίας του πομπού με τον δέκτη | Αλληλεπίδραση, παρακολούθηση αντιδράσεων, ο δέκτης είναι παρών  στην επικοινωνία |
| Αδυναμία αίτησης διευκρινίσεων από  τον πομπό | Δυνατότητα αίτησης διευκρινίσεων |
| Απουσία εξωγλωσσικών στοιχείων | * Εξωγλωσσικά στοιχεία (κινήσεις του πομπού, χειρονομίες,   έκφραση προσώπου, βλέμμα, ύφος κ.ά.)   * Παραγλωσσικά γνωρίσματα   (τόνος φωνής, παύσεις, προφορά, ένταση φωνής). |

|  |  |  |  |
| --- | --- | --- | --- |
| **Β. ΚΕΙΜΕΝΙΚΑ ΕΙΔΗ : Προσχεδιασμένος προφορικός λόγος: ομιλία, εισήγηση, διάλεξη** | | | |
| * Πρόκειται για προφορικό λόγο που εκφωνείται με αφορμή συγκεκριμένη περίσταση (ένα συνέδριο, μια εκδήλωση) και με αντικείμενο ευρείας θεματολογίας (πολιτικό, κοινωνικό,   πολιτιστικό, επιστημονικό, θρησκευτικό κ.λπ.). | | | |
| **Δομή** | **Χαρακτηριστικά** | | |
| **1. Προσφώνηση** | * Πρόκειται για τον εισαγωγικό χαιρετισμό που απευθύνει ένας ομιλητής στο ακροατήριό του. * Εξαρτάται από την ιδιότητα του δέκτη και τις επιδιώξεις του πομπού και τοποθετείται στο πάνω αριστερό μέρος του κειμένου. * Η προσφώνηση επιβάλλεται να είναι κλιμακωτή, δηλαδή ο πομπός απευθύνεται στο ακροατήριό του, ξεκινώντας από τους πιο υψηλά ιστάμενους και προχωρά σταδιακά προς τους υπόλοιπους δέκτες. | | |
| **Υποδείγματα προσφωνήσεων σε προσχεδιασμένο προφορικό λόγο** | | |
| **Οικείο ή φιλικό ύφος**   * Αγαπημένοι φίλοι, * Αγαπημένοι συμμαθητές, * Φίλοι συμμαθητές | **Ημιεπίσημο ύφος**   * Αγαπητοί φίλοι / σύνεδροι /   συμπολίτες/συνάδελ φοι | **Επίσημο ή τυπικό ύφος**   * Κυρίες και κύριοι, * Αξιότιμοι κύριοι, * Σεβαστοί γονείς, |
| **2. Πρόλογος ή εισαγωγή** | * Ο ομιλητής παρουσιάζει επιγραμματικά το θέμα, τη σκοπιά από την οποία θα το πραγματευθεί και, παράλληλα, επιδιώκει να κερδίσει το   ενδιαφέρον του ακροατηρίου. | | |
| **3. Κύριο μέρος Ο ομιλητής**  **χρησιμοποιεί**  **ανάλογα με το θέμα:** | * Αποδεικτικό και τεκμηριωτικό υλικό υπέρ της υποστηριζόμενης θέσης: * Παραθέτει επιχειρήματα και παρουσιάζει στοιχεία, προκειμένου να   εξετάσει σφαιρικά το θέμα και να αναδείξει την ορθότητα των θέσεών του.   * Επιχειρεί να αντικρούσει μία διαφορετική άποψη, επισημαίνοντας τα αρνητικά σημεία της (απόδειξη εκ του αντιθέτου). | | |
| **4. Επίλογος** | * Αποτελεί σύντομη **ανακεφαλαίωση**, έμμεση **προτροπή**, **επιβεβαίωση**   των επιχειρημάτων που αξιοποιήθηκαν για την υποστήριξη της θέσης. | | |
| **5. Επιφώνηση** | * **Τυποποιημένη φράση** (τοποθετείται πάντοτε στο κάτω δεξιό μέρος του κειμένου), με την οποία ο πομπός εκφράζει τις ευχαριστίες του προς   τους δέκτες. | | |
| **Υποδείγματα επιφωνήσεων σε προσχεδιασμένο προφορικό λόγο** | | |
| **Ύφος οικείο ή φιλικό**   * Ευχαριστώ. * Ευχαριστώ πολύ. * Σας ευχαριστώ. | **Ύφος ημιεπίσημο**   * Σας ευχαριστώ για την προσοχή σας. | **Ύφος επίσημο ή τυπικό**   * Σας ευχαριστώ για την προσοχή. * Σας ευχαριστώ   προκαταβολικά για την ανταπόκρισή  σας. |

|  |  |
| --- | --- |
| **Το ύφος και η γλώσσα της ομιλίας** | |
| Ύφος - Λειτουργία της γλώσσας | Το ύφος (επίσημο, οικείο, επιστημονικό κ.λπ.) και η λειτουργία της γλώσσας (αναφορική - ποιητική) καθορίζονται από τον ομιλητή  ανάλογα με τον **σκοπό** της ομιλίας και την **επικοινωνιακή περίσταση**  (πού μιλάει, σε ποιο ακροατήριο απευθύνεται, πότε κ.λπ.). |
| Ρηματικά πρόσωπα | Στην ομιλία χρησιμοποιείται συχνά το **β' πληθυντικό πρόσωπο** και,  όταν θεωρείται σκόπιμο, και το **α' ενικό και πληθυντικό**. |

**Γ. Παραγωγή προφορικού λόγου : τι;**

Για την παραγωγή του προφορικού λόγου ο ομιλητής θα πρέπει :

* να έχει καλή γνώση των γραμματικών και συντακτικών κανόνων, πλούσιο λεξιλόγιο, σωστή άρθρωση και επιτονισμό
* να αντιλαμβάνεται αν γίνεται ή όχι κατανοητός
* να είναι σε θέση να αντιμετωπίσει μια διακοπή του λόγου
* να δίνει το λόγο στο συνομιλητή/κοινό του όταν του το ζητάει
* να χειρίζεται σωστά το χρόνο του
* να μην επαναλαμβάνεται
* να είναι ήρεμος
* να κατέχει το θέμα του.

**Δ. Η συστηματική διδασκαλία του προφορικού λόγου στο σχολείο:**

# Γιατί;

* Μετάδοση μηνυμάτων με σωστό τρόπο και ακρόαση, προσοχή, αποκωδικοποίηση και ερμηνεία των μεταδιδόμενων μηνυμάτων (ως δέκτες).
* Ορθή επικοινωνία με τους συνανθρώπους τους ανάλογα με το χρόνο, το χώρο, τον συνομιλητή, την περίσταση...
* Παραγωγή γόνιμου και εποικοδομητικού διαλόγου, ώστε η επικοινωνία με τους συνανθρώπους τους να είναι επιτυχής.
* Άντληση πληροφοριών.
* Κατανόηση του προφορικού λόγου είτε έχει επίσημο, είτε καθημερινό ύφος για να είναι σε θέση να επικοινωνούν καλύτερα.

# Πώς;

* Οργάνωση διαλόγων, συζητήσεων, αγώνων επιχειρηματολογίας
* Ενθάρρυνση των μαθητών να αναπτύσσουν προφορικά τις απόψεις.
* Εκπόνηση εργασιών, μελετών κλπ και προφορική παρουσίασή τους στην τάξη.
* Μετατροπή γραπτών κειμένων σε προφορικό λόγο.
* Παρακολούθηση ντοκυμαντέρ, θεατρικών παραστάσεων, κινηματογραφικών ταινιών